**Prijímacie skúšky–kritériá**

**Stredná odborná škola Jozefa Čabelku Holíč oznamuje, že v školskom roku 2016/2017 otvorí**

**1 triedu - študijný odbor 7649 M učiteľstvo pre materské školy a vychovávateľstvo**

**Prihlášky na štúdium v tomto študijnom odbore treba doručiť do: - 28. 02. 2016**

**Talentové skúšky budú v termíne: - 01. 04. 2016**

Talentová skúška pozostáva z overovania špeciálnych schopností a zručností a má tieto časti:

**Hudobná výchova** - hlasové schopnosti, hudobný sluch, hudobná predstava a pamäť, zmysel pre rytmus, záujem o hudbu. Prineste si 1 -3skladby – hra na hudobnom nástroji alebo spev so sprievodom klavíra.

**Výtvarná výchova** – zobrazenie figúry- postavy na základe vylosovanej predlohy (farebný obrázok). Hodnotí sa umiestnenie do formátu, správne zachytenie anatómie- pozorovacie schopnosti, farebné ladenie a celkový výtvarný dojem.Prineste si dosky na kreslenie formát A3, dva výkresy A3, akvarelové (vodové) farby,dva vlasové štetce (tenší a hrubší), zastrúhané drievko, tuš, handričku, mäkkú ceruzku , gumu, nádobku na vodu.

**Telesná výchova -** testy úrovne pohybových schopností (člnkový beh, ľah - sed), akrobatická zostava (stojka na hlave, kotúľ vpred a vzad, premet bokom), športové hry (základné prvky basketbalu alebo volejbalu).Prineste si cvičebný úbor a obuv.

**Jazyková výchova**- čistota reči, správne používanie materinskej reči, využitie akustických a optických prostriedkov pri výraznom čítaní umeleckého textu, správne pochopenie umeleckého textu a orientácia v ňom, komunikatívne a improvizačné schopnosti, schopnosť pracovať s rekvizitou, schopnosť vymyslieť jednoduchý príbeh .

Podmienkou prijatia na tento študijný odbor je **dobrý zdravotný stav**, aby žiak mohol absolvovať telesnú výchovu v predpísanom rozsahu podľa učebných osnov (nie je možné oslobodenie od telesnej výchovy) .

Uchádzačov bude hodnotiť 3- členná odborná komisia z každej zložky prijímacej skúšky  (hudobná výchova, výtvarná výchova, telesná výchova, jazyková výchova). Maximálny počet bodov v každej zložke je 15. Teda za skúšku môže uchádzač získať **maximálne60 bodov**. **Podmienkou  úspešného vykonania talentovej skúšky je minimálny počet 20 bodov.**

Okrem toho môže získať za priemer známok na konci školského roka v 8.ročníku základnej školy a v 1.polroku 9.ročníka základnej školy tento počet bodov:

1,000 - 1,200 = **30 bodov**

1,201 - 1,250 = **28 bodov**

1,251 - 1,500 = **26 bodov**

1,501 - 1,750 = **23 bodov**

1,751 – 2,000 = **20 bodov**

2,001 – 2,250 = **17 bodov**

2,251 – 2,500 = **14 bodov**

2,501 – 2,750 = **11 bodov**

2,751 – 3,000 = **8 bodov**

nad 3,001 = **5 bodov**

Priemer je určený z predmetov vyučovací jazyk až chémia. Ak má uchádzač hodnotenie z viacerých cudzích jazykov, použije sa lepší z nich.

Ďalej môže žiak získať body za krajské kolo jazykovej alebo inej olympiády nasledovne: **10 bodov** za 1. miesto, **8 bodov** za 2. miesto, **6 bodov** za 3. miesto, **5 bodov** – účasť na krajskom kole.

Maximálny počet bodov zo všetkých sledovaných častí, ktorý môže žiak dosiahnuť,

je 100 bodov (60 bodov talentová skúška + 30 bodov prospech + 10 olympiády).

V prípade rovnosti bodov rozhoduje o prijatí vyšší počet bodov dosiahnutý na prijímacej skúške a v prípade opätovnej rovnosti bodov rozhoduje o prijatí lepší študijný výsledok v 9. ročníku základnej školy a v prípade ďalšej rovnosti lepší študijný výsledok na konci 8. ročníka základnej školy.

 Podmienkou prijatia je **úspešné vykonanie prijímacej skúšky a celkový dobrý zdravotný stav.**

Holíč, 12. januára 2016

 Ing. Jozef Pavlík

 riaditeľ